钦定古今图书集成/理学汇编/文学典/第129卷 > 《赠王僧孺》任昉
## 钦定古今图书集成/理学汇编/文学典/第129卷 > 《赠王僧孺》任昉

王僧孺由治书侍御史出为唐令初僧孺与昉文学友会及是将之县昉赠诗。

惟子见知，惟余知子。观行视言，要终犹始。敬之重之，
如兰如芷。形应影随，曩行今止。百行之首，立人斯著。
子之有之，谁毁谁誉。修名既立，老至何遽。谁其执鞭？
吾为子御。刘略班《艺》，《虞志》荀录。伊昔有怀，交相欣勗。
下帷无倦，升高有属。嘉尔晨灯，惜余夜烛。